Odense Adresse-Contoirs Efterretninger, 1826-07-18
Til Berigtigelse af de i nogle offentlige Blade meddeelte omstændelige Efterretninger angaaende Branden, som den 18de sidstleden ødelagte Frederiksteens Fæstning, læses nu Udtog af et derover optaget Brandforhør. J samme har Kommandanten forklaret, at da der ingen sandsynlig Fare var for Fæstningen, dengang Jlden udbrød i Byen, sendte han strax tre Sprøiter til Hielp for Staden og var selv tilstæde ved Jlden. Men om Eftermiddagen Kl. 5 modtog han uventet Melding om, at Jord= og Skovbrand truede det ved Fæstningens Hovedvolde beliggende Udenværk Gyldenløve, hvor Hovedbeholdningen af Krudt var oplagt. Strax ilede han til dette for Fæstningens Sikkerhed saa vigtige Punkt, samlede alt i Fæstningen disponibelt Mandskab, anordnede Lugers og Døres Beklædning med Presenninger a. Arsenalforvalteren observerede strax efter, at Jlden snart vilde angribe Laboratoiret ved Gamle=Posten, hvis Vagthuus brændte. Han var heldig nok til at faae den største Deel af de brændbare Materialier udbragt, saaledes at der kun skeete en lille Explosion. Omtrent paa samme Tid erholdt Kommandanten Melding om, at Høe Magazinet i Borger=Skandsen brændte, og at Jlden havde antændt det høie Tag paa Fæstningens gamle Korn Magazin, hvorfra den forplantede sig til Kommandantboligen o. fl. St. Saaledes var Tilstanden da Kommandanten kom ind i Fæstningen. Slaverne, de militaire Arrestanter, og en i Cachotet paa Overdragen hensiddende Forbryder udstødte alle Angestens Skrig. Endskjøndt Bevogtningen, naar Slaverne og Arrestanterne, henved 100 i Tallet, udlodes, aabenbar var utilstrækkelig, bød Menneskekjerlighed dog, ikke at lade dem blive et Rov for Luerne. Kommandanten forestillede dem da, at han ventede ingen af dem vilde benytte Leiligheden til Undvigelse, og dermed forbundne Excesser. De lovede eenstemmigen at forholde sig rolige og ingen Undvigelse at prøve, og Alle holdt Ord, paa een nær, der atter er paagrebet og indført til Frederikstad. Snart stod ogsaa Slotstaarnet i Flamme, Jlden og Røgen derfra drev hen til Overbjerget, der ogsaa blev exponeret for Branden. Slaverne maatte da bringes tilbage til Glaciet, hvor de bivouaqverede under Lieutenant Brostrup med en yderst svag Bedækning. Jøvrigt har Lieutenant Brostrup forklaret, at han med Sikkerhed veed, at ikke een eneste af Slaverne, under Jldebranden eller senere lige til deres Afmarsch til Frederikstad, kom ned til Frederikshald Bye, og at saaledes ethvert Rygte i denne Henseende er ugrundet. Vel undveeg en Slave fra Fortet Overbjerget; men, da denne tvende Dage efter blev indbragt fra Sverrig, hvor han frivilligen havde meldt sig som Deserteur, saa er det ikke at formode, at endog denne har været i Byen under Branden. Fra Christiania, Drammen, Christiansand, Arendal, Porsgrund, Trondhjem, Christiansund o. fl. St. haves Beretninger om de Nationalsange, Selskaber, Baller, Middagsmaaltider, Glædesild, Fattiges Bespiisning, Skaaler for Kongen, Kronprindsen, Kronprindsessen &c. &c. hvormed Man har høitideligholdt Konstitutionsfesten den 17 Mai. Det eneste - hedder det fra Christiansund - der for Øieblikket forstyrrede den almindelige Glæde, var Rygtet: at høie Anthoriteter i Christiania, skulde have tilkjendegivet, at Hs. Majestæt med Mishag, vilde bemærke, om nogen Embedsmand deeltog i Høitideligheder, foranstaltede i Anledning af den 17 Mai; men det Urimelige i et saadant Rygte var alt for indlysende til, at Nogen skulde fæste Troe dertil &c.